नई दिल्ली | कांग्रेस सांसद विजय बहुगुणा ने मंगलवार को उत्तराखण्ड के नए मुख्यमंत्री के रूप में पद की शपथ ली।
बहुगुणा उत्तर प्रदेश के पूर्व मुख्यमंत्री हेमवती नंदन बहुगुणा के बेटे व कांग्रेस की उत्तर प्रदेश इकाई के अध्यक्ष रीता बहुगुणा जोशी के भाई हैं। उल्लेखनीय है कि सबसे बड़ी पार्टी के रूप में उभरने के बाद ही कांग्रेस ने उत्तराखण्ड में एक क्षेत्रीय दल और तीन निर्दलीय विधायकों के समर्थन से नई सरकार बनाने की तैयारी शुरू की थी। राज्य की 70 सदस्यीय विधानसभा में कोई भी दल बहुमत के लिए आवश्यक 35 के आंकड़े को पार नहीं कर सका था। चुनाव में कांग्रेस 32 सीटें जीतकर सबसे बड़ी पार्टी के रूप में उभरी, वहीं भारतीय जनता पार्टी (भाजपा) 31 सीटें जीतकर दूसरे स्थान पर रही। बहुजन समाज पार्टी (बीएसपी) ने तीन सीटों पर विजय हासिल की।
awa_Deva awa_Deva